Ministrul Agriculturii, Petre Daea, ne-a obişnuit deja cu declaraţiile şi gesturile sale mai puţin obişnuite. Iar un nou exemplu a venit în direct pe Facebook.

Aflat în inspecţie pe un câmp însămânţat cu grâu, ministrul a luat „pulsul” culturii şi făcut o relatare la rece despre starea acesteia. Pe lângă ineditul situaţiei, ministrul s-a făcut remarcat şi prin câteva greşeli gramaticale.

„Să vedem ce-i aici. Ăsta a apucat să iese (corect: să iasă, n.r.). Ne-a ajutat vremea acum. Căldură și umiditatea i-a permis (corect: i-au permis, n.r.) să iese (corect: să iasă, n.r.) din... să iese (corect: să iasă, n.r.) afară, să răsară. E bine. Are densitate. Acuma trebuie... trebuie fertilizat imediat, trecut la fertilizare. Cum se îngheață (corect: îngheaţă, n.r.) puțin solul, trebuie intrat la fertilizat. Ne-a ajutat vremea. Hai!”